open-index/open-wikipedia-markdown huggingface dataset:
Saverio Ritter

**Saverio Ritter** (født 24. januar 1884 i Chiavenna i provinsen Sondrio i Italia. død 21. april 1951 i Roma) var en italiensk prelat og erkebiskop som virket som pavelig diplomat.
## Liv og virke
### Prest
Saverio Ritter ble presteviet den 9. september 1906. Han ble postert til Praha som sekretær ved nuntiaturet der sammen med Pietro Ciriaci med det oppdrag å løse den pågående krise i de diplomatiske forbindelser mellom Tsjekkoslovakia og Den hellige stol. Bakteppet var lokale minnefeiringer av Jan Hus, som den katolske kirke betraktet som heretiker, men mange tsjekkere så på som nasjonalhelt. Nuntien til Tsjekkoslovakia, erkebiskop Francesco Marmaggi, hadde trukket seg tilbake til Roma i protest.

### Biskop
Den 5. august 1935 ble han utnevnt av pave Pius XI til titulærbiskop, og utnevnt til apostolisk nuntius til Tsjekkoslovakia. Han ble bispeviet av kardinal Eugenio Pacelli den 11. august 1935.

Hans tjeneste ble avbrutt av Andre verdenskrig, da det tyske nazistiske regime etablerte en klientstat, Republikken Slovakia, som ble anerkjent av en rekke land, og av Den hellige stol som holdt seg med en diplomatisk representasjon ledet av en *[[chargé d’affaires]]*, erkebiskop Giuseppe Burzio.

Den 11. mai 1946 Ritter utnevnt til internuntius til Tsjekkoslovakia, men sykdom tillot ham bare periodevis å utøve sine plikter. Han foretok bispevielsene av kardinalene Josef Beran og Štěpán Trochta, og av biskop Joseph Hlouch. Hans støtte til de tsjekkoslovakiske biskoper overfor det nye regime til at den kommunistiske regjeringen erklærte ham *[[persona non grata]]* i mars 1949. Han forlot Praha i juli.

Han ble så postert til Statssekreteriatet i Roma i 1948.

Han døde i Roma den 21. april 1951.

## Episkopalgenealogi
ans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Pave Benedikt XV (1854-1922) *1907
* Pave Pius XII (1835-1958) *1917
* Erkebiskop *Saverio Ritter* (1884-1951) *1935

## Referanser
Brillebjørn feirer jul

***Brillebjørn feirer jul*** er en norsk barnefilm, komedie fra 2021, regissert av Kristine Hübert og Maiken Marstrander og produsert av Nils Stokke. Manus er skrevet av Kristine Hübert. Filmen ble produsert i 2020 og hadde premiere i Norge 5. november 2021. Filmen er den tredje filmen om Brillebjørn og oppfølger til filmene *[[Brillebjørn på ferie]]*, *[[Brillebjørn på bondegården]]* og TV-serien *[[Brillebjørn (TV-serie)|Brillebjørn]]*. Filmen handler om Johannes som er hos bestemor i dagene før jul. Johannes er bekymret for at det ikke blir jul, så han og Brillebjørn gjør alt for at nissen kommer på besøk til jul.

## Medvirkende
* Thomas Hildebrand stemme til Brillebjørn
* Johannes Svalastog som Johannes
* Cathrine Frøiland som Mamma
* Gjert Ingebrigtsen som Selger på gravplassen
* Tone Ingebrigtsen som Selger på gravplassen
* Håvard Lilleheie som Onkel
* Anne Marie Ottersen som Bestemor
* Knut Svalastog som Pappa
* Einar Tørnquist som Postmann

## Referanser


## Eksterne lenker
* Brillebjørn feirer jul IMDb
Jul på KuToppen

***Jul på KuToppen*** er en norsk animasjonsfilm/barnefilm fra 2020 regissert av Will Ashurst. Det er oppfølger til filmen *[[KuToppen]]* og er produsert av produksjonsselskapet Qvisten Animation i samarbeid med Dyreparken i Kristiansand og er basert på attraksjonen med navnet *KuToppen* i Dyreparken.  Qvisten Animation og Dyreparken laget også en TV-serie under navnet *[[KuToppen]]* i 2007. Manus til filmen er skrevet av Ole Christian Solbakken. Filmen hadde première på norsk kinoer 6. november 2020.

## Handling
Kalven Klara gleder seg over å tilbringe sin første jul på Kutoppen sammen med faren sin. Men når de kommer frem til gården blir Klara skuffet over å se at faren fremdeles ikke har forsøkt å pynte til høytiden.

Når faren hennes uventet blir kalt bort på jobb, ser Klara dette som en mulighet til å gjøre Kutoppen til et juleparadis - ved hjelp av frekke julealver som bor på gården. Men Klara oppdager snart at det er å være sammen med de man er glad i når det er jul som er det aller viktigste, ikke hvor mye julepynt de bruker.

## Stemmer
* Marit A. Andreassen - Høna Chickolina
* Sigrid Bonde Tusvik - Kari, Klaras mor
* Mats Eldøen - Guttegeiten Gaute
* Henriette Faye-Schjøll - Kalven Klara
* Charlotte Frogner - Grisen Pauline
* Jan Martin Johnsen - Sauen Bærnt
* Thomas Seltzer
* Fridtjov Såheim - Mosk, Klaras far

## Referanser


## Eksterne lenker
*
Tre nøtter til Askepott

***Tre nøtter til Askepott*** kan vise til:

* ''Tre nøtter til Askepott'' (eventyr) – et böhmisk kunsteventyr skrevet av Božena Němcová mellom 1842 og 1845
* ''Tre nøtter til Askepott'' (1973) – en tysk-tsjekkoslovakisk eventyrfilm fra 1973
* ''Tre nøtter til Askepott'' (2021) – en norsk eventyrfilm fra 2021
Nikola Ogrodníková

**Nikola Ogrodníková** (født 1990) er en tsjekkisk friidrettsutøver som konkurrerer i spydkast. 

I 2021 representerte hun Tsjekkia i spydkast under Sommer-OL 2020 arrangert i Tokyo der hun ble slått ut i kvalifiseringen med et bestekast på 60,03 m. Under Sommer-OL 2024 i Paris tre år senere tok hun bronsemedaljen i kvinnenes spydfinale med et bestekast på 63,68 m.

## Referanser


## Eksterne lenker
*
De dødes tjern (2019)

***De dødes tjern*** er en norsk skrekkfilm fra 2019 regissert av Nini Bull Robsahm. Filmen er produsert av selskapet Canopy Film og er basert og inspirert på boken med samme navn av forfatter André Bjerke og regnes som en nytolkning av filmen *[[De dødes tjern (film) | De dødes tjern]]* fra 1958.

## Handling
Filmen handler om Lillian (spilt av Iben Akerlie) som sammen med noen venner, reiser til familiens  avsidesliggende hytte ved en liten innsjø for klargjøre eiendommen for salg. Men turen deres blir ikke helt som de hadde forventet.

Lillans tvilling-bror døde ved den samme hytta ett år tidligere. Men kort tid etter ankomsten deres begynner en rekke merkelige hendelser å skje.

## Medvirkende
* Iben Akerlie som Lillian
* Jakob Schøyen Andersen som Bernhard
* Sophia Lie som Sonja
* Elias Munk som Harald
* Jonathan Harboe som Gabriel
* Ulric von der Esch som Kai
* Patrick Walshe McBride som Bjørn

## Referanser


## Eksterne lenker
*
Olsenbanden – Siste skrik!

:*Denne artikkelen omhandler filmen fra 2022 med Olsenbanden, for serien og andre filmer se: [[Olsenbanden (Norge)]]*

***Olsenbanden – Siste skrik!*** er en norsk filmkomedie som ble innspilt i 2021 og hadde premiere 2. september 2022. Filmen inngår i Olsenbanden-syklusen. Regissør er Hallvard Bræin.

Filmen ble nominert til publikumsprisen folkets Amanda foran Amandaprisen 2023.

## Handling
Filmen handler om bandeleder Egon Olsens nye, perfekte plan: banden skal bryte seg inn i det nye Munchmuseet i Bjørvika og stjele «Skrik».

## Medvirkende
* Anders Baasmo Christiansen – Egon Olsen
* John Carew – Benny Fransen
* Elias Holmen Sørensen – Kjell Jensen
* Charlotte Frogner – Valborg Jensen
* Lisa Tønne – Bøtta
* Vidar Magnussen – kriminalbetjent Hermansen
* Farack Abbas – politisjef
* Otto Jespersen – kunsthandler
* Helene Wibrand - Journalist

## Innspilling
I mai 2021 ble det kjent gjennom media at Anders Baasmo Christiansen, John Carew og Elias Holmen Sørensen skulle spille hovedrollene som Egon, Benny og Kjell. Da ble det også opplyst at innspillingen allerede var i gang, og at det nye Munchmuseet stod sentralt i handlingen.

## Referanser



## Eksterne lenker
*
Longdrink

**Longdrink** er en alkoholholdig blandingsdrink med et relativt stort volum (> 12 cl, ofte 20–40 cl). Til sammenligning med cocktailer er longdrinken beregnet til å nytes over lengre tid. En longdrink er perfekt å nippe til ved bassenget, eller når du skal grille kveldens middag.

Longdrikene har ofte færre ingredienser enn en cocktail, longdrik har heller ikke så høy alkoholprosent som cocktailer siden begge typer har en tendens til å inneholde samme mengde alkohol. En typisk longdrink er en Tom Collins.

En longdrink serveres i et longdrinkglass/highballglass, som rommer ca. 20-30 cl. Mange ganger serveres en longdrink med relativt store mengder knust is, noe som gjør drinken til en svalende drikk sammenlignet med en cocktail.

**Finsk long drink**

I Finland er long drink (kalles også "lonkero") vanligvis en drikkeferdig blandingsdrikk som er en blanding av gin og grepfruktbrus, sitronbrus eller tranebær. Den har et alkoholinnhold på 5,5 volumprosent. Den ble lansert før sommer-OL i Helsingfors i 1952 og har siden vært populær i Finland.

Den kan også kjøpes på Vinmonopolet i Norge.

## Referanser
Primordial

**Primordial** betyr opprinnelig eller ikke utviklet, og kan vise til:
* Primordial (band), et black metal-band fra Dublin i Irland.
* Primordial genetikk, det første molekylære replikatorsystemet som var i stand til å replikere og utvikle seg på den tidlige jorden.
NM i bryting 2020

**NM i [[bryting]] 2020** ble arrangert på Fauske 22. februar. Kongepokalene ble vunnet av Exauce Mukubu og Grace Bullen.

## Menn, gresk-romersk stil

## Kvinner, fristil

## Kilder
* Brytedatabase - Norges Bryteforbund
* NM Senior 2020
NM i bryting 2021

**NM i [[bryting]] 2021** ble arrangert i Lambertseterhallen i Oslo 13. november. Kongepokalen ble vunnet av Oskar Marvik.

## Menn, gresk-romersk stil

## Kvinner, fristil

## Kilder
* Brytedatabase - Norges Bryteforbund
* NM Senior 2021
Satans kvinnfolk!

***Satans kvinnfolk!*** (orig: *Das schreckliche Mädchen*) er en tysk dramafilm fra 1990 skrevet og regissert av Michael Verhoeven. Filmen er basert på virkelige hendelser og handler om Sonja, basert på forfatter Anna Rosmus, som møter motstand fra lokalbefolkningen når hun vil skrive om fødebyen sin under det tredje riket.

Filmen fikk flere priser, og ble nominert til Oscar for beste fremmedspråklige film.

## Handlingsreferat
En tysk ungdomsskole-elev, Sonja, vinner en essay-konkurranse og reiser på tur til Paris. Martin Wegmus begynner å undervise i fysikk ved Sonjas skole og en av Sonjas klasse-kamerater begynner raskt å forelske seg i ham. Neste skole-år deltar Sonja i den samme skrive-konkurransen igjen. Men under skrivingen av stilen, oppdager hun at den tilsynelatende billedskjønne fødebyen hennes faktisk hadde vært nært involvert under Det tredje riket, og at nesten alle byens fremtredende familier var medlemmer av det tyske nazistpartiet lenge før dette partiet kom til makten i Tyskland. Men bår hun forsøker å undersøke videre, forsøker lokale myndigheter å forhindre hennes innsats.

Men Sonja fortsetter sine undersøkelser, og etter hvert får hun vite at det hadde eksistert åtte forskjellige konsentrasjonsleir i dette området. Samt at alle jødene i området ble tvunget ut av byen, og fikk all deres eiendom og formue konfiskert av byen. Sonja gifter seg senere med Martin, og resten av innbyggerne tror Sonja endelig har droppet alle spørsmålene om nazistenes involvering i byen. Sonja føder etter hvert to døtre, men studerer historie ved et universitet. Hun gjenopptar deretter sin forskning rundt byens nazistiske fortid, og vinner rettssaker som gir henne tilgang til forskjellige arkiver.

Men hun må fremdeles bruke lureri for å få tak i den informasjonen hun ønsker. Bybefolkningens fiendtlighet vokser fra verbale overgrep, til drapstrusler, til fysiske overgrep når de forsøker å tvinge henne til taushet med økende desperasjon - men ingenting ser ut til å avskrekke henne. Sonja får også problemer med ektemannen sin, som ofte må ta hånd om barna deres. Familien overlever et bombe-angrep, men Sonja fortsetter sitt arbeid. Innbyggerne forandrer etter hvert melodi, og setter til og med opp en byste av Sonja ved byens rådhus. Men Sonja ser på dette som et middel til å bringe henne til taushet, og avviser denne æren. 

## Skuespillere
* Lena Stolze – Sonja
* Hans-Reinhard Müller – Dr. Juckenack
* Monika Baumgartner – Sonjas mor
* Elisabeth Bertram – Sonjas bestemor
* Michael Gahr – Paul Rosenberger
* Robert Giggenbach – Martin
* Fred Stillkrauth – Sonjas onkel
* Barbara Gallauner – Fru Juckenack
* Udo Thomer – Arkivar Schulz

## Priser og nominasjoner

## Referanser


## Eksterne lenker
*
Kjell Grede

**Kjell Birger Grede** (1936–2017) var en svensk filmregissør og manusforfatter.

Hans regidebuterte i 1967 med barnefilmen *[[Hugo og Josefin]]* basert på tre bøker av Maria Gripe. Hans skrev manus og regisserte flere filmer i løpet av sin karriere, blant dem *[[Hipp Hipp Hurra!]]* fra 1987 og *[[God aften, herr Wallenberg]]* fra 1990. Han vant den svenske Guldbagge-prisen fire ganger: i klassen beste regi for *Hugo og Josefin*, *Hipp Hipp Hurra!* og *God aften, herr Wallenberg* og i klassen beste manus for *God aften, herr Wallenberg*. I tillegg har hans filmer vunnet og vært nominert til flere priser blant annet under Filmfestivalen i Cannes og Filmfestivalen i Venezia.

Han var gift med skuespiller Bibi Andersson fra 1960 til 1973 og giftet seg med kunster Anita Holmberg i 1975.

## Filmografi
Grede står for både manus og regi dersom ikke annet er oppgitt.
* 1961: *[[Karneval (film)|Karneval]]* – manus
* 1967: *[[Hugo og Josefin]]*
* 1969: *[[Harry Munter]]*
* 1972: *[[Klara Lust]]*
* 1974: *[[En enkel melodi]]*
* 1976: *En dåres försvarstal* (TV-serie)
* 1979: *[[Min älskade]]*
* 1981: *Stängda dörrar* (TV-teater) – regi 
* 1985: *[[August Strindberg: Ett liv]]* (TV-serie) – regi
* 1987: *[[Hipp Hipp Hurra!]]*
* 1990: *[[God aften, herr Wallenberg]]*
* 2003: *[[Kommer du med mig då]]*

## Referanser


## Eksterne lenker
*
Produktflytdiagram

Et **produktflytdiagram** er en representasjon av rekkefølgen til opprettelsen av en sekvens av produkter i henhold til prinsippene for produktbasert planlegging. Produktflytdiagrammet er en fastsatt aktivitet i prosjektledelsesmetodikken PRINCE2 hvor man benytter seg av produktbasert planlegging. Et produktflytdiagram er relatert til produktnedbrytningsstrukturen. 

## Funksjoner
Noen viktige funksjoner for produktflytdiagrammet er:

* Diagrammet er en verktøy for planlegging, og ikke et resultat av planleggingen (som for et PERT-diagram, som ligner), og dette er en vanlig årsak til forvirring blant prosjektlederne
* Diagrammet bør inneholde alle produktene i produktnedbrytningsstrukturen (på samme måte som for en arbeidsnedbrytingsstruktur)
* Diagrammet bør holdes så enkelt og høynivå som mulig etter hva som er hensiktsmessig for at det skal gi mening (dersom ytterligere detaljer kreves kan det være nyttig å lage et supplerende detaljert produktflytdiagram)
* Alle produkter skal være "koblet" inn til produktflytdiagrammet selv om de bare er start- og sluttprodukter.
* Det er essensielt å ikke bli for opphengt i detaljer som for eksempel naturen til hver av de logiske koblingene når man setter opp et produktflytdiagram 

I et prosjekt vil produktflytdiagrammet oppdateres iterativt sammen med produktnedbrytningsstrukturen og produktbeskrivelser etterhvert  som prosjektlederen arbeider seg gjennom logikken identifiserer manglende produkter eller tilleggsinformasjon om produktene.

## Referanser
Liveta Jasiūnaitė

**Liveta Jasiūnaitė** (født 1994) er en litauisk friidrettsutøver som konkurrerer i spydkast. 

I 2021 representerte hun Litauen i spydkast under Sommer-OL 2020 arrangert i Tokyo der hun kom på 7. plass i finalen med et bestekast på 60,06 m.

## Referanser


## Eksterne lenker
*
Produktnedbrytingsstruktur

En **produktnedbrytingsstruktur** er et verktøy for å uttømmende hierarkisk nedbrytning av alle produkter og leveranser som skal produseres i et prosjekt og som er definert i en plan.

Diagrammet skal tydelig defienre hva som skal leveres i et prosjekt, og kan brukes for å analysere, dokumentere og kommunisere resultatene av et prosjekt. Produktnedbrytingsstrukturen er en sentral del av produktbasert planlegging, og brukes i den anerkjente prosjektledelsesmetodikken PRINCE2.

## Sammenlignet med arbeidsnedbrytingsstrukturen
Produktnedbrytingsstrukturen har identisk format som arbeidsnedbrytingsstrukturen, men er et eget produkt som brukes på et annet trinn i planleggingsprosessen. Produktnedbrytingsstrukturen blir laget før og går foran arbeidsnedbrytingsstrukturen, og fokuserer på katalogisering av alle ønskede effekter (*outcomes*) eller produkter som trengs for å nå målet med prosjektet. Dette leder så igjen til utarbeidelsen av arbeidsnedbrytingsstrukturen som identifiserer oppgavene og aktivitetene som kreves for å levere disse effektene.

Tilhengere av produktbasert planlegging mener at denne fremgangsmåten gjør det mulig å overvinne utfordringer som oppstår på grunn av antagelser om hva som skal gjøres og hvordan det skal gjøres ved at man istedet fokuserer på prosjektets mål og formål. En ofte sitert analogi er at produktnedbrytingsstrukturen definerer "hvor man ønsker å gå", mens arbeidsnedbrytingsstrukturen forteller "hvordan man kommer dit".

## Eksempel

Et eksempel på en produktnedbrytingsstruktur for en datamaskin med tilbehør (se bildet til høyre) kan være:

* Datamaskin
** Kabinett
** Hovedkort
*** Prosessor
*** Hovedminne
*** ...
** Sekundærminne
** Grafikkort
** Lydkort
** Nettverkskort
* Monitor
** Skjerm
** Deksel
** Elektroniske komponenter
* Trådløs mus
** Kropp
** Optisk sensor
** Batteri
* Tastatur
** Tastene

## Se også
* Produkt (økonomi)
* Produktbeskrivelse
* Produktflytdiagram
* Produkthåndtering
* Prosjektledelse
* Arbeidsnedbrytingsstruktur
* Verdinedbrytningsstruktur

## Referanser
Produktbeskrivelse

Innen prosjektledelsemetodikken PRINCE2 er en **produktbeskrivelse** et strukturert format som presenterer informasjon om produktet i et prosjekt. Det er et ledelsesprodukt (styringsdokument) som vanligvis er utarbeidet av prosjektlederen under initiereringen av et prosjekt i den innledende fasen. Produktbeskrivelsen må godkjennes av prosjektstyret som en del av dokumentasjonen av prosjektplanen.

Produktbeskrivelsen inneholder en beskrivelse av hensikten med et produktet, hvordan det er satt sammen og kriterier for å evaluere kvaliteten til produktet.**' Produktbeskrivelsen lages så fort som mulig etter at behovet for produktet er identifisert.**'

## Sammenlignet med prosjektproduktbeskrivelsen
Produktbeskrivelsen må ikke forveksles med prosjektproduktbeskrivelsen. Innen PRINCE2 blir prosjektproduktbeskrivelsen generert i oppstartsprosessen i forprosjektsfasen, og utgjør en del av prosjektforslaget. Prosjektproduktbeskrivelsen er knyttet til de endelige produktene som leveres til kunden på slutten av prosjektet, mens produktbeskrivelsen refererer til alle prosjektproduktene inkludert alle mellomprodukter som er nødvendige i prosjektets livssyklus og som trenger å bli definert.

Et eksempel kan være et prosjekt hvor det skal bygges en flyvinge, hvor det endelige produktet er den faktiske vingen og som har akseptansekriterier beskrevet i den korresponderende prosjektproduktbeskrivelsen. Imidlertid vil prosjektet også kreve simuleringer og fremstilling av prototyper og en testrigg for testing i vindtunnel. Disse mellomproduktene blir ikke levert til kunden, men er likevel underlagt definisjonene og kvalitetskriteriene som er angitt i de tilhørendee produktbeskrivelsene. Derfor vil alle produktene i produktbeskrivelsene også være inkludert i prosjektproduktbeskrivelsen, men ikke omvendt.

## Stukturen til produktbeskrivelsen
Strukturen til en produktbeskrivelse i henhold til PRINCE2 er:
* Identifikator
* Tittel
* Hensikt
* Sammensetning
* Utledningen
* Format og presentasjon
* Utviklingsferdigheter som kreves
* Kvalitetskriterier
* Kvalitetstoleranser
* Kvalitetsmetode
* Kvalitetferdigheter som kreves
* Kvalitetansvar

## Se også
* Prosjektplan

## Referanser
Parken (Drammen)

**Parken** er en offentlig park på Bragernes i Drammen. Parken ble anlagt etter den store bybrannen i 1866, etter initiativ av ordfører Broch. Opparbeidelsen av Parken ble delvis bekostet av private givere, og driftet av det private selskapet «Selskabet til Drammens Forskjønnelse og Gavn» som fungerte som parkvesen frem til 1. januar 1946 da kommunen overtok. Parken har i en årrekke blitt benyttet for dans, underholdning, idrettsfester, festivaler, tivoli, karneval, friluftskonserter og utstillinger.

Parken inneholder store plenarealer med gamle trær, byens største lekeplass, treningsanlegg, skatepark, fotballbane, fontene, skulpturer, lysthus, musikkpaviljong, bordtennisbord, toalett, DJ-bås og badmintonnett.

## Historie
I 1881 fikk parken gassbelysning.

I 1903 ble en friluftsscene oppført, denne ble fornyet til byens 175-årsjubileum i 1986.

I 1928 ble en paviljong oppført i parken, denne ble tatt ned i 1960-årene, lagret på Gulskogen gård og deretter gjenoppført i 1992.

I 2011 ble det anlagt en lekepark for barn i parken mellom Øvre Strandgate og Hauges gate. Denne ble utvidet i 2016.

I 2017 ble aktivitetsparken for ungdom tildelt Drammen bys byggeskikkpris. Parken ble etablert i 2016 og består av idrettsbaner, treningsanlegg og en 1500 kvadratmeter stor skatepark.

I 2019 ble det i den østlige delen av parken, mot gamle Park hotell, anlagt en hage tiltenkt byens voksne og eldre befolkning.

## Referanser
Toyota bZ4X

**Toyota bZ4X** er en mellomstor femdørs batterielektrisk SUV i D-segmentet, laget av Toyota siden 2021.  

Den er utviklet i samarbeid med Subaru som selger den som **Subaru Solterra**.

Bokstavene i modellbetegnelsen (bZ) refererer til *beyond Zero* som var tenkt å bli felles for de fleste av produsentens nye batterielektriske modeller basert på e-TNGA plattformen (innført i 2019), som er en variant av Toyota New Global Architecture (innført i 2015) for batterielektriske biler. I 2025 ble det klart at Toyota dropper bZ-prefikset.

bZ4X leveres med forhjulsdrift og en enkelt elmotor på 204 HK eller firehjulsdrift og to motorer som gir 217,5 HK. Batteriet er på 71,4 kWh. Rekkevidde i henhold til WTLP-normen går fra 444 til 511 kilometer for modellene med 2WD og fra 417 til 466 kilometer for 4WD modellene.

Bilen fikk enkelte visuelle endringer i 2025 og litt kraftigere batteri (57 og 73 kWh) og motorkraft (224 og 343 hestekrefter). 

## Stasjonsvogn

I 2026 lanseres stasjonsvogna **BZ4X Touring** som er 14 cm lengre og 2 cm høyere, og et bagasjerom på 669 liter. Motorkraften til 4-hjulsvarianten er økt til 380 hestekrefter.  Søstermodellen **Subaru E-Outback** lanseres samtidig.

## Referanser
Zeoleusis

***Zeoleusis*** er en slekt av biller som hører til familien kortvinger (Staphylinidae).

## Utseende
Små (2-5 millimeter), langstrakte, jevnbrede kortvinger. Hodet er rundet med ganske små fasettøyne. Pronotum er hjerteformet.

## Levevis
I alle fall noen arter lever under barken på døde trær.

## Utbredelse
Gruppen forekommer fra Filippinene i vest til Fransk Polynesia i øst.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien åtsel- og rovbiller, Staphylinoidea
**** Familien kortvinger (Staphylinidae) Latreille, 1802
***** Underfamilien **[[Osoriinae]]** Erichson, 1839
****** Stammen **[[Eleusinini]]** Sharp, 1887 – ikke i Europa
******* Slekten ***Zeoleusis*** Steel, 1950
******** *[[Zeoleusis annae]]* Steel, 1950
******** *[[Zeoleusis augustae]]* (Bernhauer, 1926)
******** *[[Zeoleusis banghaasi]]* (Bernhauer, 1926)
******** *[[Zeoleusis brevipennis]]* (Fauvel, 1889)
******** *[[Zeoleusis exigua]]* (Bernhauer, 1926)
******** *[[Zeoleusis fusciceps]]* (Kraatz, 1859)
******** *[[Zeoleusis helferi]]* Steel, 1950
******** *[[Zeoleusis insularis]]* (Cameron, 1936)
******** *[[Zeoleusis multizonata]]* (Bierig, 1932)
******** *[[Zeoleusis myrmidon]]* (Fairmaire & Germain, 1862)
******** *[[Zeoleusis parva]]* (Blackburn, 1892)
******** *[[Zeoleusis polita]]* Steel, 1950
******** *[[Zeoleusis semirufa]]* (Fairmaire & Germain, 1862)
******** *[[Zeoleusis sororcula]]* (Cameron, 1936)
******** *[[Zeoleusis virgula]]* (Fauvel, 1889)

## Eksterne lenker
*
Vicente T. Ataviado

**Vicente Tumalad Ataviado** (født 27. oktober 1929 i Manila på Filippinene, død 4. mars 1997) var en katolsk prelat og biskop av Maasin på Filippinene. 

## Liv og virke
### Bakgrunn
Vicente Ataviado ble født i Manila, men og vokste opp på Masbate i Bicolregionen på Filippinene. 
### Prest
Han ble presteviet 3. april 1954. 
### Biskop av Maasin
Pave Paul VI utnevnte ham til første biskop av Maasin den 17. juni 1968, og den 8. august samme år ble han bispeviet av den apostoliske nuntius erkebiskop Carmine Rocco i Manila. Medkonsekratorer var erkebiskop Julio Rosales y Ras av Cebu, og erkebiskop Teopisto Valderrama Alberto av Caceres.

Biskop Ataviado besøkte Norge tre ganger, og har sendte noen av sitt bispedømmes prester til Oslo katolske bispedømme for å ta seg av den filippinske nasjonalsjelesorg.

Han døde den 4. mars 1997.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Kardinal Gaetano de Lai (1853–1928) *1911
* Kardinal Raffaele Carlo Rossi (1876–1948) *1920
* Kardinal Amleto Giovanni Cicognani (1883–1973) *1933
* Erkebiskop Carmine Rocco (1912–1982) *1961
* Biskop *Vicente T. Ataviado* (1929–1997) *1968

## Referanser
Prosopocoilus (Hoplitocranum) dubius

***Prosopocoilus dubius*** er en bille som hører til familien hjortebiller (Lucanidae) i gruppen skarabider (Scarabaeoidea).

## Utseende
En nokså liten (ca. 15 millimeter), mørkt rødbrun hjortebille. Hannen har forholdsvis korte, knivformede kjever med krfatige, knudrete tenner på innersiden, oversiden er halvblank. Hodet er relativt lite, uten påfallende groper, knøler eller tenner. Antennene har en fire-leddet vifte. Pronotum er betydelig bredere enn langt, rundet. Hunnen er noe mindre enn hannen, uten forstørrede kjever, kroppsformen bredere, farget som hannen, hodet og pronotum tydelig punktert.

## Levevis
Larvene utvikler seg i råtne trestammer. Utviklingen tar trolig ett år. De voksne billene drikker gjerne sevje fra trær.

## Utbredelse
Arten er utbredt på Filippinene (Palawan).

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen Cladognathini
******* Slekten *[[Prosopocoilus]]* Westwood, 1845
******** Underslekten *[[Hoplitocrenum]]* Jakowlew, 1896
********* ***Prosopocoilus (Hoplitocranum) dubius*** (De Lisle, 1968)

## Eksterne lenker
* Bildegalleri over slekten (preparerte eksemplarer)
* Bildegalleri
* 
*
Signe Irene Time

**Signe Irene Time** (født i 1987 på Time, Jæren) er en norsk vokalist og komponist kjent fra flere band og musikkutgivelser. 

## Bakgrunn og utdannelse
Time er oppvokst på gård på Jæren. Utdannet lektor i utøvende musikk ved Universitetet i Stavanger. 

## Kunstnerisk virke
Time utøver i flere musikalske prosjekter som Significant Time, Lampeknusekontoret, Song Circus, og Kitchen Orchestra. Hun virker hun også som solomusiker i eget navn. Hun har utøvd i- og komponert musikk til flere scenekunstprosjekter, blant annet familieforestillingen *«BJØRNEN -  en sanselig, leken og forunderlig forestilling om og med en bjørn»* og *«Paraplyene til Obstfelder»* sammen med kunstpedagog Grethe Bekkevold. Hun komponerte musikk til og utviklet forestillingen "Under bakken" på bestilling av Vestnorsk Jazzsenter i 2022.   

Time har spilt på flere av Norges største jazzfestivaler og scener, som Kongsberg Jazzfestival, Nattjazz, Oslo Jazzfestival, og i 2013 var hun plakatansikt for Maijazz.

## Priser og utmerkelser
Signe Irene Time har mottatt flere priser og stipender, blant annet Stavanger kommunes Kunstnerstipend i 2018 og i 2021, samt Universitetet i Stavangers IMD- fondsstipend i 2013.

## Referanser
Håvard Moseby

**Håvard Moseby** (født 1999) er en norsk langrennsløper som representerer Kjelsås Idrettslag.

I U23-VM på ski 2021 i Vuokatti gikk han på Norges lag som tok gull på 4 × 5 km blandet stafett.

Han debuterte i verdenscupen med en åttendeplass på 15 km fristil på Lillehammer 4. desember 2021. I U23-VM på ski 2022 på Lygnasæter gikk han på Norges lag som tok gull på 4 × 5 km blandet stafett og han tok bronse på 15 km klassisk. I NM 2022 i Harstad tok han bronse på 15 km klassisk.

Under norgesmesterskapet på ski 2023 tok han gull på 3 × 10 km stafett for Kjelsås IL sammen med Edvard Sandvik og David Thorvik. 

## Privat
Han er i familie med langrennsløperen Hallgeir Brenden, som tok OL-gull i Cortina i 1956.

## Referanser


## Eksterne lenker
* 
*
Prosjektglidning

I prosjektplanlegging er en **prosjektglidning** når et prosjekt eller en del av et prosjekt overskrider en frist. Dette kan for eksempel være en vilkårlig milepæl satt på plass for å spore fremgang. For å unngå glidning må man planlegge prosjekter (spesielt innen forskning) nøye for å unngå forsinkelser i tidsplanen. Bruk av Ganttdiagrammer og tidslinjediagrammer kan hjelpe.

## Referanser
Kvalifisering til Eliteserien i fotball for menn 2022

**[[Kvalifisering til Eliteserien i fotball for menn]] 2022** bestod av  fra Eliteserien 2021 og , ,  og  fra OBOS-ligaen 2021. Jerv rykket opp.

## Format

## Tabeller 2021

## Kamper

### Kampoppsett

### Kamp 1

### Kamp 2

### Finale 1. divisjon

### Play-off
Omfangskryp

Innen prosjektledelse refererer **omfangskryp** til endringer i omfanget til et prosjekt som er vokser kontinuerlig eller ukontrollert når som helst etter at prosjektet har begynt. Dette kan skje når omfanget av prosjektet ikke er riktig definert, dokumentert eller blir kontrollert. Omfangskryp regnes generelt som skadelig for et prosjekt. Omfangskryp er relatert, men forskjellig fra funksjonkryp, fordi funksjonkryp refererer til funksjoner som legges til, mens omfangskryp refererer til hele prosjektet.

## Årsaker
Omfangskryp kan være et resultat av:
* Dårlig endringsstyring
* Mangel på riktig innledende identifikasjon av hva som kreves for å oppnå prosjektmålene
* Svak prosjektleder eller prosjektsponsor
* Dårlig kommunikasjon mellom partene
* Mangel på innledende produktallsidighet

## Effekter
Disse aspektene kan påvirke driftseffektiviteten til virksomhetene, særlig når det er snakk om langsiktige relasjoner. Omfangskryp er en risiko i de fleste prosjekter. De fleste megaprosjekter blir offer for omfangskryp. Omfangskryp resulterer ofte i kostnadsoverskridelser. Å motstå strategier hvor man ønsker "gratis valuta" er vanskelig, og er ofte en utfordring selv for erfarne prosjektledere.

## Referanser
Frederik Gregersen Zimmer

**Frederik Gregersen Zimmer** (1702-1774) var en dansk-norsk offiser. 

Han var sønn av sogneprest på Falster Gregers Hansen Zimmer (1666-1720) og Anna Suhr (1769-1706). I 1727 ble han løytnant i sjøetaten, 1738-49 for sjøekvipasjen i Glückstadt, 1755 som sjef for linjeskipet *Fyen* på vei til Algier, 1756-74 sjef for sjøekvipasjen i Frederiksværn.  Zimmer deltok i flere lange reiser. Hans etterlatte skipsjournaler beskriver reiser til både Trankebar og Kina. I Kanton i 1731 ble Zimmer modellert i helfigur. Han sitter i en stol med en snusdåse i hånden. Han har buklet parykk med sløyfe, hvit skjorte med mansjetter, rød vest med  sort krave og én rad knapper.

Zimmer døde som viseadmiral den 5. september 1774 i Frederiksværn, hvor han ble begravet i kirken. Her ligger også hans kone, Ida Birgitte Johansdatter Brandt og en datter. Parets fire sønner ble alle sjøoffiserer. Og den yngste datteren Katharina Abigael Zimmer ble i ekteskap med generalmajor Otto Henrik Schleppegrell mor til den berømte generalmajor i den danske hær Friderich Adolph Schleppegrell, som falt ved Stolk i Istedslaget 25. juli 1850.

## Referanser
Varighet (prosjektledelse)

**Varigheten** av en prosjekt sitt terminalobjekt (et objekt som ikke kan deles opp videre, se arbeidsnedbrytingsstruktur) er antallet kalenderperioder det tar fra tidspunktet når utførelsen av elementet begynner til det øyeblikket det er fullført. 

## Sammenlignet med arbeid
Varighet må ikke forveksles med arbeid. Det kan for eksempel ta 3 dager for brevpost å komme fra avsender til mottaker, mens arbeidet som krevdes for å få sendt brevet kan har vært 0.5 timer. 

## Eksempel på beskrivelse av en varighet
Strengt tatt er uttrykket "*Varigheten av terminalobjekt A er 5 dager*" ufullstendig, ettersom det unnlater å spesifisere følgende:

* Sannsynligheten for at ferdigstillelsen forventes innen den tildelte tiden (siden ethvert estimat bare er en prediksjon om den usikre fremtiden, se kritisk kjede)
* Ressurser som skal brukes (noen ganger gjør flere ressurser eller ulike ressurser at arbeidet går raskere)
* Forutsetningene ligger til grunn
* Hvem som har forfatteret estimeringen
* Datoen da estimatet ble gjort
* Tidsplanen for ressursene som skal utføre arbeidet
* Og så videre

En forbedret setning kan dermed være:
: *Jeg, Marek Kowalczyk, har per 2005 mars 27 stor tro på at hvis jeg legger inn min fulle arbeidsinnsats i å fullføre terminalobjekt A og jobber 8 timer om dagen hver dag, inkludert helligdager, og har alle materialene for hånden, så ville jeg ha fullført det på 5 kalenderdager.*' Dette er et eksempel på metamodellering.

En så komplisert uttalelse kan virke uhåndterlig, men mangel detaljer fører ofte til misforståelser.
Qatars Grand Prix 2021

**Qatars Grand Prix 2021** (offisielt navn: *Formula 1 Ooredoo Qatar Grand Prix 2021*) var et Formel 1-løp som ble arrangert 21. november 2021 på Losail International Circuit i Lusail, Qatar. Det var det 20. løpet i Formel 1-sesongen 2021 og første gang Qatars Grand Prix ble arrangert i Formel 1-sammenheng. Løpet ble vunnet av Lewis Hamilton i Mercedes. Red Bull Racing-Honda-fører Max Verstappen og Alpine-Renault-fører Fernando Alonso tok andre- og tredjeplassen.

## Klassifisering
### Kvalifisering

**Noter:**
* - Max Verstappen fikk en gridstraff på fem plasser for å ha ignorert gule flagg i Q3.

* - Valtteri Bottas fikk en gridstraff på tre plasser for å ha ignorert gule flagg i Q3.

### Løpet

**Noter:**
* - Inkluderer ett poeng for raskeste runde.

## Mesterskapsplassering etter løpet

;Førermesterskap

;Konstruktørmesterskap

* **Note**: Bare de fem beste plasseringene er inkludert for begge settene.
## Referanser
Prosjektplanlegging

**Prosjektplanlegging** eller **prosjektering** er en del av prosjektledelse hvor man lager tidsplaner som for eksempel Gantt-diagrammer for å planlegge og deretter rapportere fremdriften til prosjektet. Prosjektplanleggingen er typisk den andre fasen i et prosjekt. Den kan gjøres manuelt eller ved bruk av programvare for prosjektledelse.

## Beskrivelse
I utgangspunktet blir prosjekomfanget definert og man bestemmer seg for egnede metoder for å ferdigstille prosjektet. Etter dette trinnet lister man opp varigheten av de ulike oppgavene som er nødvendig for å fullføre arbeidet, og man grupperer så disse inn i en arbeidsnedbrytingsstruktur.

Prosjektplanleggingen blir ofte brukt for å organisere de forskjellige delene av et prosjekt, prosjektplan, arbeidsbelastning og ledelse av grupper og enkeltpersoner. Logiske avhengigheter mellom oppgaver defineres ved å bruke en et prosjektnettverksdiagram som muliggjør identifikasjon av kritiske stier.

Prosjektplanlegging har en iboende grad av usikkerhet da den må gjøres før prosjektet faktisk startes. Derfor estimeres varigheten til oppgavene ofte ved å vekte et gjennomsnitt av optimistiske, normale og pessimistiske tilfeller. Metoden med kritiske kjeder gir buffere i planleggingen for å forutse potensielle forsinkelser i prosjektgjennomføringen. Tidsvindu (tiden en oppgave kan bli forsinket uten å påvirke etterfølgende oppgaver) i tidsplanen kan kalkuleres ved å bruke programvare for prosjektledelse.  Da er det nødvendig at ressursene kan estimeres og at kostnadene for hver aktivitet kan allokeres til hver ressurs, slik at man får den totale prosjektkostnaden. På dette stadiet kan prosjektplanen optimaliseres for å oppnå passende balanse mellom ressursbruk og prosjektvarighet for å være i samsvar med målene for prosjektet. 

Når prosjektplanen er etablert og avtalt blir den kjent som referansen for tidsplanen, og fremdriften vil måles opp mot denne gjennom hele prosjektets levetid. Analyse av fremdriften sammenlignet med referansetidsplanen er kjent som ledelse gjennom opptjent verdi.

## Påfølgende fase
Innputt til prosjektplanleggingsfase 2 inkluderer prosjektbestilling og konseptforslag. Utdataene fra prosjektplanleggingsfasen inkluderer prosjektkrav, tidsplanen og prosjektplanen.

## Se også
* Kostnadsoverskridelse
* Designstrukturmatrise
* Ressursplanleggingssystem
* Megaprosjekt
* Operasjonsanalyse
* PRINCE2
* Prosjektplan
* Prosjektglidning
* Interessent
* Omfangskryp
* Prosjekterende

## Referanser
Ressurs (prosjektledelse)

Innen prosjektledelse er **ressurser** noe som kreves for å utføre prosjektoppgavene, for eksempel mennesker, utstyr, fasiliteter, finansiering eller andre ting som er mulig å definere (vanligvis annet enn arbeidskraft) som kreves for gjennomføring av en prosjektaktivitet. Mangel på en ressurs vil derfor være en begrensning for gjennomføringen av prosjektaktiviteten.

Tidsplanlegging av ressurser og optimering av disse anses som en nøkkel til vellykket prosjektledelse.

## Lagrbare og ikke-lagrbare ressurser
Ressurser kan lagres eller ikke lagres. Lagrbare ressurser forblir tilgjengelige med mindre de tømmes ved bruk, og kan fylles opp igjen ved å gjennomføre prosjektoppgaver som produserer dem. Ikke-lagrbare ressurser må fornyes for hver tidsperiode, selv om de ikke har blitt brukt i tidligere tidsperioder.

## Prioritering
Fordeling av begrensede ressurser gjøres basert på prioritering av alle prosjektaktivitetene. Prioriteringen regnes ut heuristisk ved hjelp av analyse av kritiske kjeder. For et tilfelle med en begrensning av antallet ressurser er som regel målet å legge en mest mulig effektiv tidsplan slik at man minimerer prosjektets varighet og maksimerer bruken av tilgjengelige ressurser.

## Se også
* Prosjektledelse

## Referanser
Mackenzie Little

**Mackenzie Little** (født 1996) er en australsk friidrettsutøver som konkurrerer i spydkast. 

I 2021 representerte hun Australia i spydkast under Sommer-OL 2020 arrangert i Tokyo der hun kom på 8. plass i finalen med et bestekast på 59,96 m.

## Referanser


## Eksterne lenker
*
Martin Bergum

**Martin Bergum** (født 23. mars 2002) er en norsk fotballspiller som spiller for .

## Referanser


## Eksterne lenker
*
Ressurskalender

En **ressurskalender** er en tidstabell som viser hvordan materiell og arbeidskraft forbrukes i løpet av et prosjekt. Slike data kan være tillgjengelige for aktivitets- eller prosjektnivå.

## Prosjekt-tidsplan
For å lage en tidsplan for et prosjekt er man avhengig av kunnskap om hver enkelt persons tilgjengelighet og begrensninger, inkludert:
* Tidssone
* Arbeidstid
* Ferie og avspasering

## Se også
* Tidsplan (prosjektledelse)
* Prosjektplanlegging
* Ressursallokering

## Referanser
Bragernesåsen

**Bragernesåsen** er skogsområdet mellom Hamborgstrømskogen og Kloptjernvassdraget nordover til Kanonveien i Drammen. På 1800-tallet het området *Tveterfjell* etter gården *Tveters*, det har også blitt kalt *Bragernes bymark*.

## Historie
I 1838 kjøpte kommunen bymarken med om lag 15 husmannsplasser fra Peder von Cappelens dødsbo. I 1859 startet en storstilt utplantning av trær i Bragernesåsen som tidligere ble brukt som beiteområde, som etter hvert ble så intens at det ble vanskelig å få nye planter og trær til å vokse, samtidig som erosjonsskadene ble merkbare. I årene 1884 til 1917 ble det i gjennomsnitt plantet 2000 trær i året. Mer enn hundre tusen trær av forskjellige slag ble plantet ut, hovedsakelig kirsebær, furu, bøk, eik, lønn, gran, bjørk og lerk.

I 1865 sto *Kloptjernveien* ferdig, og deretter fulgte byggingen av over 3 kilometer spaserveier, arbeide ble først fullført rundt 1940. Åspaviljongen ble oppført i 1898, den er senere ombygget flere ganger. Den opprinnelige paviljongen, *St. Gothards Paviljong* benyttes i dag som et uthus. I 2001 fikk Bragernesåsen utmerkelsen Årets grønne park av Norske anleggsgartnere og miljø- og landskapsentreprenører.

## Referanser
Milepæl (prosjektledelse)

Innen prosjektledelse er en **milepæl** et punkt langs et prosjekts tidsplan som må nås for å oppnå suksess. Ved å definere slike punkter kan prosjektledelsen planlegge et prosjekts start- og sluttdato, eller når det vil være behov for en ekstern gjennomgang, eller når det trengs innspill eller sjekk av budsjettet.

I PRINCE2 defineres en milepæl som «en betydelig hendelse i en tidsplan, som avslutning av viktige arbeidspakker, et utviklingstrinn eller en ledelsesfase.»

I mange tilfeller påvirker ikke milepæler prosjektets varighet, men istedet fungerer de som store fremdriftspunkter som må nås for å oppnå suksess.

## Bruk av milepæler i tidsplanlegging
Milepæler kan være av betydelig verdi for tidsplanlegging i et prosjekt. Kombinert med PERT-diagram eller kritisk stimetode kan milepæler gi prosjektledere muligheten til å mye mer presist avgjøre om et prosjekt holder tidsplanen. Ved å begrense datoene knyttet til milepælene kan den kritiske stien bestemmes for store tidsplanintervaller i tillegg til hele prosjektet. Tidsvinduer kan også beregnes for hvert tidsplanintervall. Ved å segmentere tidsplanen slik kan prosjektmedarbeiderne få en tidlig indikasjon på problemer med tidsplanen, og en bedre oversikt over hvilke aktiviteter det er avgjørende å ferdigstille.

Milepæler kan brukes for vurderinger av prosjektet underveis. Ved gjennomgang av milepælene ser man på aktivitetene som var planlagt på begynnelsen av prosjektet med de individuelle tidslinjene, og tar så en vurdering av statusen. Dette gir en mulighet til å evaluere tilstanden til prosjektet.

Milepæler brukes ofte for å overvåke fremdriften, men det er begrenset hvor effektivt dette er. Milepælene viser ofte bare fremgang i den kritiske stien, og ignorerer dermed ikke-kritiske aktiviteter. Det er vanlig at ressurser blir flyttet fra ikke-kritiske aktiviteter til kritiske aktiviteter for å sikre at milepæler blir oppfylt. Dette kan gi inntrykk av at prosjektet er i rute selv om noen aktiviteter faktisk har blitt ignorert.

## Se også
* Benchmarking
* Leveranse

## Referanser
Diana Rigg

**Enid ''Diana'' Elizabeth Rigg**, født 20. juli 1938 i Doncaster, South Yorkshire, død 10. september 2020 i London, var en britisk skuespiller som spilte både på teater og i film. Rigg er blant annet kjent for rollen som Emma Peel i *[[The Avengers (TV-serie)|The Avengers]]* (1965–1968), som grevinne Teresa di Vicenzo i filmen *[[James Bond i hemmelig tjeneste]]* (1969) og som Olenna Tyrell i *[[Game of Thrones]]* (2013–2017).

## Liv og virke
### Bakgrunn
Rigg ble født i 1938 i Doncaster, West Riding of Yorkshire (nå i South Yorkshire) til Louis og Beryl Hilda Rigg (født Helliwell). Broren hennes var 4 år eldre.

## Filmografi
### Film

## Referanser


## Eksterne lenker
*
Ignacy Ludwik Pawłowski

**Ignacy Ludwik Pawłowski** (født 4. februar 1776 i Bar i bispedømmet Kamenets-Podolski i Tsarrussland, død 20. juni 1842 i St. Petersburg) var en polsk-russisk katolsk erkebiskop av Mogilev 1841-1842.

## Liv og virke
Han ble diakonviet 17. juli 1800 og presteviet 22. juli  1800.

Den 23. juni 1828 ble han utnevnt til hjelpebiskop av Kamieniec i det østlige Polen i Tsarrussland - en område som senere ble del av Ukraina, og til titulærbiskop av Megara. Han ble bispeviet den 15. februar 1829 av Michał Piwnicki, biskop av Lutsk og Zjytomyr (Łuck og Zytomierz); nedkonsekrerende var Mateusz Lipski, titularbiskop av Aureliopolis *in Lydia*, og Ignacy Giedrojć, titularbiskop av Casius. 

Den 1. mars 1841 ble han utnevnt til erkebiskop av Mohilev. Denne byen ligger i Belarus, men biskopen residerte og styrte i verkeligheten fra den russiske hovedstaden St. Petersburg. 

Han døde i St. Petersburg den 20. juni 1842.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Biskop Claudio Rangoni (1559-1621) *1593
*Erkebiskop Wawrzyniec Gembicki (1559-1624) *1601
*Erkebiskop Jan Wężyk (1575-1638) *1620
*Biskop Piotr Gembicki (1585-1657) *1637
*Biskop Jan Gembicki (1602-1675) *1653
*Biskop Bonawentura Dobrogost Madaliński (1623-1691) *1672
*Biskop Jan Małachowski (1623-1699) *1677
*Erkebiskop Stanisław Szembek (1651-1721) *1690
*Biskop Felicjan Konstanty Szaniawski (1668-1732) *1707
*Biskop Andrzej Stanisław Załuski (1695-1758) *1724
*Erkebiskop Adam Ignacy Komorowski (1699-1759) *1749
*Erkebiskop Władysław Aleksander Łubieński (1703-1767) *1758
*Biskop Andrzej Mikołaj Stanisław Kostka Młodziejewski (1717-1780) *1767
*Biskop Kasper Kazimierz Kolumna Cieciszowski (1745-1831) *1775
*Biskop Franciszek Borgiasz Mackiewicz (1756-1842) *1817
*Biskop Michał Piwnicki (1771-1855) *1827
*Erkebiskop *Ignacy Ludwik Pawłowski* (1776-1842) *1829

## Referanser
Verdenscupen i hurtigløp på skøyter 2021/22 – Verdenscup 2

**[[Verdenscupen på skøyter|Verdenscup]] nummer 2 i [[Verdenscupen i hurtigløp på skøyter 2021/22|sesongen 2021/22]] i [[hurtigløp på skøyter]]** blir arrangert i Sørmarka Arena i Stavanger, Polen fredag 19., lørdag 20. og søndag den 21. november 2021 med Norges Skøyteforbund og den lokale organisasjonskomitéen fra Stavanger Sandnes Skøyteklubb som arrangører.

Dette verdenscupstevnet er et av kvalifiseringstevnene for EM på skøyter 2022 (enkeltdistanser og lagtempo) i januar, Fire kontinenters mesterskap på skøyter 2022 (enkeltdistanser og lagtempo) i desember, Sammenlagt-VM på skøyter 2022 på Hamar i Norge i mars i både sprint og i allround og i lagsprint samt også for de olympiske leker 2022 i Beijing i februar.

Verdenscupstevnet blir sendt på V4 og Viaplay i Norge, med de nye kommentatorene Eirik Koren (tidligere langrenns- og skøytekommentator på NRK) og Hege Bøkko (tidligere skøyteløper) som kommenterer fra arenaen for verdenscupstevnet i Sørmarka Arena i Stavanger. I tillegg er intervjueren  tilstede i arenaen. Ida Njåtun som var kommentator i forrige verdenscup var ansvarlig for organisasjonskomiteens media akkrediteringer, og kunne ikke være tv-kommentator under dette stevnet.

## Sammendrag
;Kvinner

;Menn

## Referanser




## Eksterne lenker
* 
* 
* 
;Resultatlenker
*  Resultatmenysider på Verdenscup 2 – 2021/22 i Stavanger, Norge på  Speedskatingnews.info

*  Resultatmenyside for Verdenscup 2 – 2021/22 i Stavanger, Norge på SpeedskatingResults.com
*  Resultater for kvinner i gruppe A og for gruppe B samt for menn i gruppe A og for gruppe B på www.The-Sports.org på engelsk
;Nyhetssammendrag fra International Skating Union
* Forhåndsomtale 
** 
** 
** 
* 1. dag (fredag 19. november)
** 
** 
* 2. dag (lørdag 20. november)
** 
** 
* 3. dag (søndag 21. november)
** 
**